
PARAMOS INICIJAVIMO, GAVIMO, NAUDOJIMO, KONTROLĖS, APSKAITOS IR VIEŠINIMO TVARKOS APRAŠAS
I SKYRIUS 
BENDROSIOS NUOSTATOS 
1.  Paramos, jos inicijavimo, gavimo, naudojimo, kontrolės, apskaitos ir viešinimo tvarkos aprašas (toliau - Aprašas) reglamentuoja paramos inicijavimą, įsipareigojimus paramos teikėjui, paramos priėmimą, skirstymą ir panaudojimą, paramos apskaitą, nurašymą ir viešinimą VšĮ Klaipėdos rajono savivaldybės sveikatos centre (toliau – Sveikatos centras). 

2.  Aprašas parengtas vadovaujantis Lietuvos Respublikos civiliniu kodeksu, Lietuvos Respublikos labdaros ir paramos įstatymu, Lietuvos Respublikos finansinės apskaitos įstatymu, Asmens sveikatos priežiūros įstaigų paramos inicijavimo, gavimo, teikimo, naudojimo, kontrolės, apskaitos ir viešinimo tvarkos rekomendacijomis, patvirtintomis Lietuvos Respublikos sveikatos apsaugos ministro 2024 m. liepos 1 d. įsakymu Nr. V-699, įstaigos įstatais ir kitais teisės aktais, reglamentuojančiais paramos gavimą. 

3. Šiame Apraše vartojamos sąvokos: 

3.1.  Parama - paramos teikėjų savanoriškas ir neatlygintinas paramos dalykų teikimas Labdaros ir paramos įstatymo nustatytais tikslais ir būdais, įskaitant tuos atvejus, kai paramos dalykai perduodami anonimiškai ar kitu būdu, kai negalima nustatyti konkretaus paramos teikėjo. 

3.2.  Paramos tikslas – įstaigos įstatuose numatytiems tikslams, uždaviniams ir funkcijoms įgyvendinti, susijusiais su visuomenei naudingais tikslais gerinant sveikatos priežiūros paslaugų teikimo sąlygas. 

3.3.  Anonimiškai gauta parama – paramos gavėjo gautos piniginės lėšos, kitas turtas arba paslaugos, kai paramos teikėjas nėra žinomas (gauta viešųjų akcijų ir kitokių renginių metu arba kitu būdu) arba nenori būti žinomas. 

3.4.  Kitos šiame Apraše vartojamos sąvokos atitinka Lietuvos Respublikos labdaros ir paramos įstatyme, Finansinės apskaitos įstatyme, Gyventojų pajamų mokesčio įstatyme ir kituose teisės aktuose, reglamentuojančiuose paramos gavimą, teikimą bei kitus su tuo susijusius procedūrinius klausimus, vartojamas sąvokas. 

II SKYRIUS 
PARAMOS DALYKAS IR TEIKIMO BŪDAI 
4.  Paramos dalyku gali būti: 

4.1. piniginės lėšos; 

4.2. bet koks kitas turtas, įskaitant pagamintas ar įsigytas prekes; 

4.3. suteiktos paslaugos. 

5. Paramos dalyku negali būti Lietuvos Respublikos valstybės ir savivaldybių, Valstybinio socialinio draudimo fondo, Privalomojo sveikatos draudimo fondo biudžetų ir kitų valstybės pinigų fondų, Lietuvos banko ir kitos valstybės ir savivaldybių piniginės lėšos, tabakas ir tabako gaminiai, etilo alkoholis ir alkoholiniai gėrimai bei ribotai apyvartoje esantys daiktai, taip pat nuolatinio Lietuvos gyventojo pačiam sau skiriamos piniginės lėšos, sudarančios pajamų mokesčio dalį iki 1,2 procento gyventojo pajamų mokesčio, mokėtino pagal metinę pajamų mokesčio deklaraciją, sumos, o jeigu nuolatinis Lietuvos gyventojas metinės pajamų mokesčio deklaracijos neteikia, – iki 1,2 procento mokestį išskaičiuojančio asmens išskaičiuoto pajamų mokesčio sumos. 

6. Paramos įstaigai suteikimo būdai: 

6.1. neatlygintinai perduodant pinigines lėšas ar bet kokį kitą turtą (įskaitant pagamintas arba įsigytas prekes), suteikiant paslaugas; 

6.2. suteikiant turtą naudotis panaudos teise; 

6.3. testamentu paliekant bet kokį turtą; 

6.4. kitais būdais, kurių nedraudžia Lietuvos Respublikos įstatymai ir tarptautinės sutartys. 

III SKYRIUS 
PARAMOS GAVIMO INICIJAVIMAS  
7. Paramą gali inicijuoti: 
7.1. Paramos teikėjas, raštu kreipdamasis į Sveikatos centrą su siūlymu priimti paramą, nurodo paramos dalyką, vertę, savo asmens duomenis, kontaktus, kuriais, iškilus klausimams būtų galima su juo susisiekti, jeigu paramą planuojama teikti ilgalaikiu turtu pagal panaudos sutartį, turto nusidėvėjimo (vieno mėnesio) sumą, bei kitas, jo vertinimu, reikšmingas aplinkybes (toliau – Siūlymas priimti paramą). Gautą Siūlymą priimti paramą Sveikatos centro vadovas svarstymui bei sprendimo priėmimui nukreipia Paramos komisijai; 
7.2.  Sveikatos centro struktūrinio padalinio vadovas, esant tam tikrų medicinos priemonių, vaistų paramos poreikiui, teikiant prašymą dėl paramos gavimo inicijavimo (Aprašo 1 priedas). 
8.  Dėl gauto siūlymo iš galimo Paramos tiekėjo ar Paramos iniciatoriaus prašymo, dėl Paramos gavimo inicijavimo, Paramos komisija priima sprendimą: 
8.1. pritarti ar nepritarti Paramos iniciatoriaus prašyme nurodytos Paramos poreikiui ar iš Paramos tiekėjo gautam siūlymui suteikti Paramą. 
8.2. įpareigoti Atsakingą darbuotoją, viešai skelbiant pranešimą žiniasklaidoje, Sveikatos centro interneto svetainėje, socialiniuose tinkluose ar pan., kreiptis į potencialius subjektus, galinčius suteikti paramą, o ją gavus – viešinti paramos gavimo ir panaudojimo dokumentus interneto svetainėje. 

IV SKYRIUS

PARAMOS KOMISIJOS SUDARYMAS IR JOS DARBO TVARKA
9. Sprendimus dėl siūlomos, prašomos Paramos, gautų prašymų suteikti Paramą, gautos Paramos skirstymo, vertinimo, panaudojimo bei viešinimo, priima Sveikatos centro vadovo sudaryta kompetentinga Paramos komisija. Paramos komisijos nariai rotuojami ne rečiau kaip kas 2 (du) metai. Paramos komisijos sudėtis ir priimti sprendimai viešinami Sveikatos centro interneto svetainėje. Sprendimuose dėl Paramos priėmimo, skirstymo Paramos komisija, nurodo kur ir kaip bus naudojama gauta Parama. Skirstant paramos būdu gautas pinigines lėšas, nurodo ne mažiau kaip tris kriterijus, pagal kuriuos yra skiriamos paramos būdu gautos piniginės lėšos. 

10. Sveikatos centro vadovo paskirtas Paramos komisijos sekretorius – atsakingas darbuotojas (toliau – Atsakingas darbuotojas), kuris: 
10.1. organizuoja ir užtikrina, kad Sveikatos centro gaunamos, apskaitomos, teikiamos ir viešinamos Paramos sistema būtų įgyvendinama, vadovaujantis Lietuvos Respublikos labdaros ir paramos įstatymo nustatyta tvarka naudojant šias formas – Paramos panaudojimo ataskaitos formą (šio Aprašo 2 priedas) ir informacijos apie paramos davėjų Sveikatos centrui suteiktą paramą ir jų laimėtus Sveikatos centro organizuotus viešuosius pirkimus formą (šio Aprašo 3 priedas), kurią atnaujinti ne rečiau kaip 2 kartus per metus ir joje nurodytus duomenis skelbti Sveikatos centro interneto svetainėje ne trumpiau kaip 3 (trejus) metus nuo atitinkamų duomenų paskelbimo dienos; 

10.2. Gavęs Paramos komisijos sprendimą, kuriuo pritariama Paramos iniciatoriaus prašymui, dėl Paramos gavimo, organizuoja viešo pranešimo žiniasklaidoje, Sveikatos centro interneto svetainėje, socialiniuose tinkluose ar pan. paskelbimą, kuriuo kreipiamasi į potencialius subjektus, galinčius suteikti Sveikatos centrui paramą, o ją gavus – organizuoja paramos gavimo ir panaudojimo dokumentų viešinimą Sveikatos centro interneto svetainėje. 

10.3. Atlieka Aprašo 10.1 papunktyje nurodytose užpildytose formose pateiktos informacijos analizę ir teikia išvadas bei siūlymus Sveikatos centro vadovui ar jo įgaliotam asmeniui dėl sistemos tobulinimo, korupcijos prevencijos ir veiklos skaidrumo didinimo teikimą ne rečiau kaip 1 (vieną) kartą per pusę metų. 

V SKYRIUS 
PARAMOS TEIKIMAS IR GAVIMAS 
11. Sveikatos centras paramą teikia vadovaudamasi šiais principais: 

11.1. lygiateisiškumo – priimant sprendimus dėl prašymų, kad Sveikatos centras suteiktų paramą (toliau – paramos prašymas), taikomi vienodi, aiškūs, suprantami sprendimų dėl paramos teikimo priėmimo kriterijai, užtikrinama, kad šie sprendimai būtų motyvuoti ir juos priimant nebūtų diskriminuojama dėl lyties, asmens rasės, odos spalvos, kalbos, religijos, politinių ir kitokių įsitikinimų, nacionalinės ar socialinės kilmės, priklausymo tautinei mažumai; 

11.2. nešališkumo ir skaidrumo – jei sprendimo dėl paramos skyrimo priėmimas susijęs su paramos prašymą nagrinėjančio Įstaigos vadovo ar jo įgalioto asmens paskirto darbuotojo ar sudarytos Paramos komisijos nario  privačiais interesais, šis asmuo nusišalina ir nedalyvauja rengiant, svarstant ar priimant sprendimus dėl paramos skyrimo arba kitaip juos paveikiant ar bandant paveikti. Nusišalinimas fiksuojamas raštu. Iš tiekėjų, dalyvavusių ar dalyvaujančių viešųjų pirkimų procedūrose, paramos neprašoma; 

11.3. konfidencialumo ir viešumo derinimo – paramos prašyme nurodyti duomenys naudojami tik sprendimui dėl paramos skyrimo priimti ir neatskleidžiami priimant sprendimą dėl paramos skyrimo nedalyvaujantiems asmenims. Priėmus sprendimą skirti paramą, informacija apie paramos skyrimą Labdaros ir paramos įstatymo nustatyta tvarka skelbiama Įstaigos interneto svetainėje; 

11.4. atitikties Sveikatos centro veiklos ir visuomenei naudingiems tikslams – priimant sprendimus dėl paramos skyrimo siekiama, kad paramą gautų asmenys, kurių paramos prašyme nurodyti paramos panaudojimo tikslai labiausiai atitinka Sveikatos centro veiklos tikslus ir visuomenei naudingus tikslus, nurodytus Labdaros ir paramos įstatymo 3 straipsnio 3 dalyje. 

12. Gaunant ar teikiant paramą, nurodytą šio Tvarkos aprašo 4 punkte, kurios numatoma vertė didesnė nei 1 500 (vienas tūkstantis penki šimtai) eurų, Sveikatos centras pasirašo paramos sutartį, kurioje, be kitos informacijos, nurodomos paramos sutarties šalys, paramos paskirtis ir dalykas (prekės, paslaugos ir (ar) darbai), paramos vertė eurais bei paramos gavėjo prisiimami įsipareigojimai. 

13.  Parama piniginėmis lėšomis teikiama pervedant jas į Sveikatos centro atsiskaitomąją banko sąskaitą, nurodytą paramos sutartyje ir nurodant, kad piniginės lėšos – parama Sveikatos centrui. 

14. Kai parama gaunama pagal paramos sutartį, paramos gavimo faktas įforminamas paramos perdavimo – priėmimo aktu, kuris yra neatskiriama paramos sutarties dalis, arba paramos perdavimo – gavimo tvarka numatoma pačioje paramos sutartyje. Gaunant paramą piniginėmis lėšomis, paramos perdavimo – priėmimo aktas nesudaromas. Paramos teikėjui pageidaujant, piniginių lėšų perdavimas – gavimas gali būti patvirtinamas prie pasirašytos Paramos sutarties pridedamu bankiniu pavedimu, kuriuo Paramos teikėjas patvirtina, kad Paramos sutartyje nurodyta suma – piniginės lėšos yra pervestos Sveikatos centrui. 

15. Gauta parama, kai negalima nustatyti konkretaus paramos teikėjo arba paramos teikėjas nenori būti žinomas, laikoma anonimiškai gauta parama. Anonimiškai gaunama parama teikiama nepasirašant rašytinės paramos sutarties. Paramos gavimo faktui įforminti Paramos komisija gautą paramą įvertina, suskaičiuoja, surašo paramos priėmimo ir įvertinimo aktą, kuriame nurodo, kuriame Sveikatos centro struktūriniame padalinyje bus naudojama anonimiškai gauta parama. Juridinis asmuo negali teikti paramos anonimiškai. 

16. Informacija apie paramos Sveikatos centrui teikimo būdus skelbiama Sveikatos centro interneto svetainėje www.gsc.lt skilyte „Korupcijos prevencija“ ir viešinama gerai matomose Sveikatos centro vietose. 

VI SKYRIUS 
PARAMOS ĮVERTINIMAS IR PRIĖMIMAS  
17.  Gautos paramos įvertinimą bei paskirstymą atlieka Paramos komisija.
18. Gauta parama vertinama pagal: 

18.1. pinigų - pagal mokėjimo nurodyme ir faktišką mokėjimą patvirtinančiame banko išraše nurodytą sumą; 

18.2. ilgalaikio materialaus turto – pagal to turto likutinę vertę, neįskaitant to turto vertės padidėjimo dėl perkainojimo, arba pagal to turto nusidėvėjimo vertę, kai turtas įstaigai perduodamas panaudos pagrindais, panaudos laikotarpiui; 

18.3. kitų materialinių vertybių - pagal paramos davėjo materialinių vertybių perdavimo dokumentuose (patvirtintuose paramos gavėjo) nurodytą šio turto įsigijimo (pasigaminimo) vertę; 

18.4. nemokamų paslaugų arba atliktų darbų – pagal darbų atlikimą ar paslaugų suteikimą patvirtinančiuose aktuose (patvirtintais paramos gavėjo) nurodytą jų vertę (savikainą); 

18.5. materialinių vertybių, kurių vertė nėra nurodyta jokiuose dokumentuose, vertė įvertinama paramos gavimo dieną galiojančiomis analogiškų ar panašių daiktų kainomis, įvertinus jų nusidėvėjimą, bet ne mažiau nei vienas euras.  

19. Nustačius netinkamus daiktus, surašomas aktas, kuriuo vadovaujantis teisės aktų nustatyta tvarka, šie netinkami daiktai nurašomi. 

20.  Paramos komisija gautą paramos įvertinimą atlieka sudarydama Materialinių vertybių priėmimo aktą (Aprašo 4 priedas), kurį pasirašo visi Paramos komisijos nariai. Materialinių vertybių priėmimo aktas saugomas Finansų skyriuje. 

VII SKYRIUS 
GAUTOS PARAMOS PANAUDOJIMAS IR KONTROLĖ 
21. Gauta parama naudojama pagal jos paskirtį ir tik Sveikatos centro įstatuose numatytai veiklai, uždaviniams bei funkcijoms įgyvendinti. 

22. Konkreti gautos paramos panaudojimo paskirtis nurodoma paramos sutartyje. Tais atvejais, kai gautos paramos paskirtis nenurodoma, kaip ir anonimiškai gautos paramos atveju, dėl jos panaudojimo tikslingumo sprendimą priima Paramos komisija. 

23. Gautą paramą Paramos komisija paskirsto pagal Sveikatos centro poreikį ar Sveikatos centro  struktūrinių padalinių teiktus prašymus dėl atitinkamos paramos gavimo poreikio. 

24. Paramos komisija, skirstydama paramos būdu gautas pinigines lėšas, nurodo ne mažiau kaip tris kriterijus, pagal kuriuos yra skiriamos paramos būdu gautos piniginės lėšos (pavyzdžiui, Sveikatos centro struktūrinių padalinių vadovų išreikštas atitinkamos paramos poreikis, vaistų ar medicinos priemonių galiojimo laikas, kai parama gauta vaistiniais preparatais ir (ar) medicininėmis priemonėmis, gautos paramos specifinė paskirtis ir pan.). 

25. Už paramos naudojimą atsakingas Sveikatos centro darbuotojas, nustatęs, kad gautą paramą, kurios galiojimo laikas yra ribotas, Sveikatos centro struktūriniai padaliniai nesunaudos iki jos galiojimo termino pabaigos, su prašymu dėl paramos perskirstymo kreipiasi į Sveikatos centro direktorių, kuris prašymą nagrinėti ir priimti sprendimą nukreipia Paramos komisijai. 

26. Vidinę paramos, įskaitant paramos, gautos vaistiniais preparatais ir (ar) medicininėmis priemonėmis, panaudojimo kontrolę, t. y. ar gauta parama panaudota pagal paramos sutartį ar pagal Paramos komisijos priimtus sprendimus, vykdo Sveikatos centro direktoriaus ar jo įgalioto asmens paskirti asmenys. 

VIII SKYRIUS  
PARAMOS APSKAITA  
27. Gautos paramos apskaita tvarkoma teisės aktų nustatyta tvarka atskirai nuo visos Sveikatos centro  apskaitos, joje nurodant gautos paramos teikėjus, jeigu parama nebuvo gauta anonimiškai, taip pat paramos vertę ir kaip ši parama buvo panaudota, t. y. įvardijant konkrečius gavėjus, jeigu lėšos ar turtas, gauti kaip parama, perduoti kitam asmeniui. Sveikatos centrui suteiktos paramos apskaitoje nurodomi duomenys apie konkrečius paramos gavėjus, dalyką ir jo vertę. 

28. Paramos komisijai įvertinus ir suskaičiavus anonimiškai gautą paramą bei surašius paramos priėmimo ir įvertinimo aktą, jis perduodamas už paramos įtraukimą į apskaitą atsakingam Sveikatos centro darbuotojui. 

29. Paramos, gautos vaistiniais preparatais ir (ar) medicininėmis priemonėmis, apskaita tvarkoma Sveikatos centro vidaus teisės aktuose numatyta tvarka. 

30. Sunaudota ar netinkama naudoti pripažinta parama nurašoma teisės aktų nustatyta tvarka. 

IX SKYRIUS 
PARAMOS VIEŠINIMAS 
31. Paramos viešinimui taikomos Labdaros ir paramos įstatymo 11 straipsnio nuostatos. 

32. Informacija apie paramą skelbiama įstaigos internetiniame tinklapyje www.gsc.lt skiltyje „Korupcijos prevencija“. 
33. Tvarkos aprašo 10.1 punkte nurodytos formos viešinamos punkte nustatyta tvarka. 
34. Informacija apie paramą pagal VSAFAS nurodoma metinių finansinių ataskaitų rinkinyje, kuris viešai skelbiamas Sveikatos centro internetiniame puslapyje. 
X SKYRIUS 
BAIGIAMOSIOS NUOSTATOS 
35.  Sveikatos centrui naudoti perduodamas turtas, vykdant viešųjų pirkimų sutartį, nelaikomas paramos teikimo būdu, nurodytu Labdaros ir paramos įstatymo 9 straipsnio 1 dalies 3 punkte. 

36.  Šalių sudarytos paramos teikimo ar gavimo sutarties nuostatos negali prieštarauti Labdaros ir paramos įstatymo ir kitų teisės aktų, reglamentuojančių paramą, nuostatoms. 

37. Atsakingų asmenų ir kitų darbuotojų, kurie pagal savo pareigybės aprašymus  ar direktoriaus įsakymus vykdo funkcijas, susijusias su paramos dalyko priėmimu, apskaita, paskirstymu, naudojimu ir nurašymu, darbą kontroliuoja jų pareigybės aprašymuose arba (ir) skyrių, kuriuose jie dirba, nuostatuose, arba (ir) darbo tvarkos taisyklėse nurodyti asmenys. 
38. Aprašas peržiūrimas esant poreikiui ar pasikeitus paramos gavimą reglamentuojantiems teisės aktams ir atnaujinamas. 

___________________
	Paramos, jos inicijavimo, gavimo, naudojimo,

kontrolės, apskaitos ir viešinimo

VšĮ Klaipėdos rajono savivaldybės sveikatos centre tvarkos aprašo

1 priedas 




(Prašymo dėl paramos gavimo inicijavimo forma)

PRAŠYMAS
DĖL PARAMOS GAVIMO INICIJAVIMO
20____m._______________________d.

Gargždai
Prašau inicijuoti paramos_________________________________________________, kurią planuojame panaudoti______________________________________________________

[nurodyti paramos dalyką ir visuomenei naudingą tikslą] 

________________________________________________________________________________________________________________________________________________________gavimą. Siekiant užtikrinti paramos, gautos turtu, nenutrūkstamą veikimą, gavus šią paramą bus teikiamos paslaugos 

____________________________________________________________________________ 

___________________________________________________________________________________________________________________________________________________________________________________________________________________________________

*Gautos paramos priežiūrai/išlaikymui/eksploatavimui reikės 

______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ _. 

(* Pildoma tuo atveju, jeigu paramą norima gauti turtu (pvz., laboratorinė įranga ar pan.) ir kurio eksploatacijai bus reikalingos papildomos priemonės (reagentai ir pan.). Nurodyti, kokios bus šio turto priežiūros/išlaikymo ir eksploatavimo išlaidos, siekiant užtikrinti tokio turto (įrangos, pan.) nenutrūkstamą veikimą.) 
Aš, pasirašydamas(-a) šį prašymą, pareiškiu ir patvirtinu, kad: 

1. esu susipažinęs (-usi) su Labdaros ir paramos įstatymu; 

2. už gaunamą paramą neproteguoju paramos teikėjo, dalyvaujančio/dalyvavusio/ dalyvausiančio viešojo pirkimo procedūroje, ir (ar) kitais būdais netoleruoju paramos teikimo, kuris gali būti suprastas kaip kyšininkavimas; 

3. parama nėra gaunama mainais už išreikštą ar numanomą susitarimą pirkti, rekomenduoti, paveikti ar kitokiu būdu suteikti palankesnes sąlygas bet kuriam paramos teikėjo platinamam produktui ar paslaugai; 

4. parama bus naudojama Sveikatos centro įstatuose numatytai veiklai, susijusiai su visuomenei naudingais tikslais. 

_____________________ ________________ __________________________ 

[pareigos] 





























[parašas] 













         


[vardas, pavardė]
	Paramos, jos inicijavimo, gavimo, naudojimo,

kontrolės, apskaitos ir viešinimo

VšĮ Klaipėdos rajono savivaldybės sveikatos centre tvarkos aprašo

2 priedas 




(Paramos panaudojimo ataskaitos forma)

PARAMOS PANAUDOJIMO ATASKAITA 

___________________________________

Paramos gavėjo pavadinimas, kodas, adresas

	Pasirinkite datą


Ataskaitos pateikimo data: 

1. INFORMACIJA APIE PARAMOS DAVĖJĄ IR PARAMOS SUTARTĮ

	Paramos davėjo vardas ir pavardė arba pavadinimas 
	

	Paramos davėjo juridinio asmens kodas 
	

	Tikslas, kuriam skiriama parama (jeigu buvo nurodytas)
	

	Paramos dalykas
	

	Paramos sutarties pasirašymo data ir numeris (jei taikoma)
	

	Paramos pradžios data
	Pasirinkite datą

	Paramos pabaigos data
	Pasirinkite datą

	Bendra paramos vertė, Eur
	

	Jei per pastaruosius dvejus metus gauta tokia pat parama (tokiu pat dalyku, pvz., vaistais, piniginėmis lėšomis ir kt.) iš šio paramos davėjo, šios paramos gavimo data
	


2. INFORMACIJA APIE PARAMOS DALYKO PANAUDOJIMĄ

	Trumpai aprašykite, kaip buvo panaudota parama:


aprašykite veiklą ir jos tikslą, kuriems panaudotas paramos dalykas, ir pasiektus rezultatus;


nurodykite paramos dalyko sukurtą naudą ir vertę visuomenei, asmens sveikatos priežiūros įstaigai, tikslinėms grupėms, netiesioginiams naudos gavėjams ir kt.;



	


3. INFORMACIJA APIE PARAMOS, KAI PARAMAI TEIKIAMOS PINIGINĖS LĖŠOS, PANAUDOJIMĄ

	Įstaigos vadovo įsakymo, kuriuo sudaryta komisija, registracijos numeris ir data, paramos skirstymo komisijos sprendimo (protokolo) registracijos numeris ir data.
	


	Prašome pateikti detalią informaciją apie paramos panaudojimą. Atskirose eilutėse turi būti detalizuota visa skirta parama. 

Atskiroje išlaidų eilutėje būtina nurodyti paramos sumą, skirtą paramos viešinimui.

	Išlaidų pavadinimas
	Planuota išlaidų suma Eur
	Faktiškai išleista suma, Eur
	Pastabos 

	
	
	
	

	
	
	
	

	Suma iš viso:
	
	
	


4. INFORMACIJA APIE NEFINANSINĖS PARAMOS ĮVERTINIMĄ 

	Atskirose eilutėse turi būti detalizuota visa skirta parama. 

Atskiroje išlaidų eilutėje būtina nurodyti paramos sumą, skirtą viešinimui.

	Gautos prekės, suteiktos paslaugos ar atliktų darbų trumpas aprašymas
	Kiekis (apimtys)
	Gautų prekių, suteiktų paslaugų ir atliktų darbų vertė, Eur
	Pastabos 

	
	
	
	

	
	
	
	

	Iš viso:
	
	
	


5. PARAMOS DALYKO VIEŠINIMAS
	Trumpai aprašykite Paramos dalyko viešinimą, nurodykite, kaip gautą paramą pristatėte savo sveikatos priežiūros įstaigos darbuotojams, visuomenei, kokią auditoriją informacija pasiekė, kokias viešinimo priemones naudojote. Nurodykite informacijos viešinimo datą ir aktualią internetinę svetainės nuorodą. 

	


6.
IŠVADOS, PASTABOS, PASIŪLYMAI PARAMOS DAVĖJUI (JEI JŲ YRA)

	


7. PRIEDAI

Prie Paramos panaudojimo ataskaitos privalo būti pridėti pasiektus Paramos rezultatus patvirtinantys dokumentai (priėmimo – perdavimo aktai, nuotraukos, vaizdinė medžiaga ir pan.), jei parama suteikta piniginėmis lėšomis – ir išlaidas patvirtinantys dokumentai (pvz., kvitų, čekių, pridėtinės vertės mokesčio sąskaitų-faktūrų kopijos ir pan.).

	Eil. Nr.
	Dokumento pavadinimas
	Lapų skaičius
	Pastabos 

	
	
	
	

	
	
	
	

	
	
	
	

	
	
	
	


	Ataskaitą parengusio asmens pareigos, vardas, pavardė
	

	Data
	

	Parašas 
	


	Paramos, jos inicijavimo, gavimo, naudojimo,

kontrolės, apskaitos ir viešinimo

VšĮ Klaipėdos rajono savivaldybės sveikatos centre tvarkos aprašo

3 priedas 


(Informacijos apie paramos teikėjų asmens sveikatos priežiūros įstaigai suteiktą paramą ir jų laimėtus asmens sveikatos priežiūros įstaigos organizuojamus viešuosius pirkimus forma)

INFORMACIJA APIE PARAMOS TEIKĖJŲ ASMENS SVEIKATOS PRIEŽIŪROS ĮSTAIGAI SUTEIKTĄ PARAMĄ IR JŲ LAIMĖTUS ASMENS SVEIKATOS PRIEŽIŪROS ĮSTAIGOS ORGANIZUOJAMUS VIEŠUOSIUS PIRKIMUS

VšĮ Klaipėdos rajono savivaldybės sveikatos centras, kodas 163530625

Ataskaitinis laikotarpis ___________m. 

(metai)

	Eil. Nr.
	Paramos teikėjo pavadinimas, kodas
	Ataskaitinio laikotarpio I pusmetis
	Ataskaitinio laikotarpio II pusmetis
	ASPĮ struktūrinis padalinys, inicijavęs paramos gavimą 

(kai paramos gavimas inicijuotas ASPĮ)

	
	
	Ataskaitinį pusmetį suteiktos paramos vertė*, Eur
	Laimėtų viešųjų pirkimų 12 mėn. iki paramos suteikimo ir ataskaitinį pusmetį vertė, Eur
	Ataskaitinį pusmetį suteiktos paramos vertė*, Eur
	Laimėtų viešųjų pirkimų 12 mėn. iki paramos suteikimo ir ataskaitinį pusmetį vertė, Eur
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	


* Parama pinigais ir nefinansinė parama, įvertinta eurai

	Paramos, jos inicijavimo, gavimo, naudojimo,

kontrolės, apskaitos ir viešinimo

VšĮ Klaipėdos rajono savivaldybės sveikatos centre tvarkos aprašo

4 priedas 


MATERIALINIŲ VERTYBIŲ PRIĖMIMO AKTAS
(data)

Gargždai 

Materialinės vertybės, gautos paramos būdu iš 

_______________________________________________________________________________

(įmonės pavadinimas ir kodas) 
	Eil. 

Nr. 
	Materialinių vertybių pavadinimas
	Mato vnt. 
	Kiekis 
	Kaina 
	Suma 

	
	
	
	
	
	

	Viso: 
	
	
	
	


Komisijos pirmininkas:

Nariai:
1

